timoteo ay payukoyuko sa lahat ng pook; nagtatapon ng isang ngiti, igagalaw ang baywang, uurong, bibigay ng kalahating ikit, boong ikit, ibp., kayat ang isa pang diosa ay nakapagsabi tuloy sa kaniyang kalapit, sa tulong ng pagkakanlong sa pamaypay, na: chica, que filadelfio esta el tio! mia que paese un fantoche. pagkatapos ay dumating ang mga bagong kasal, na kaakbay si aling victorina at ang lahat ng kaangay. mga maligayang bati, kamayan, mga tapik na waring pag aampon sa lalaking bagong kasal, mga tinging patitig, malansa, masuri ng mga lalaki sa binibining bagong kasal; sa dako ng mga babai ay pagsisiyasat ng kagayakan, ng hiyas, pag taya ng lakas, ng buti ng katawan, ibp. si psiquis at si cupido na dumating sa olimpo! ang binuko sa sarili ni ben zayb at itinala niyang mabuti sa pag iisip ang pag aanyo upang bitiwan sa lalong katampatang sandali.